Henare PeeniPEENI HENARE (Labour—Tāmaki Makaurau): Ka tū au ki runga i te take o tēnei pire Te Pire Whakataunga i ngā Kerēme a Ngatikahu ki Whangaroa. I te tuatahi ka tautoko ahau i ngā mihi ki tō tātou Kaiwhakarite i te ata nei nānā tō tātou huihuinga i whakarite kia aro pū ai ngā take ki roto i te wairua o ngā tūpuna o ngā mātua kua riro atu ki Te Pō kia tau tonu mai taua wairua ki roto i tēnei huihuinga o tātou. Ka tautoko anō hoki i ngā mihi ki ō tātou mate ngā aituā maha o te wā nei kia kotahi ai te tangi kia kotahi ai te poroporoaki atu ki a rātou haere mai haere! I tēnei wā ka huri atu ahau ki ōku whanaunga nō te wā kāinga kua haere mai kua takahia nei i te ara roa mai i tawhiti ki tēnei wāhanga o te motu nō reira piki mai nau kake mai koutou ki roto i te tātou Whare i te rā nei. Mauria mai ko ngā aituā kai runga i a koutou ngā aituā o te kāinga kia tāpae atu ki te tāhuhu o tō tātou Whare kia tukuna atu te reo poroporoaki me te tangi atu ki ngā mate. Koutou e ngā whanaunga kua piki te ora kua piki te wairua o tēnei ki te kite atu i a koutou i te rā nei tēnā koutou nau haere mai! Tēnā pea me tīmata ake taku aronga ki te pire nei mā ēnei kupu ka kī atu: Ko Waimahana te marae ko Puhi o Te Waka Te Whare ko Ōkōkori Te Kāinga ko Mātaatua Te Waka ko Hīona Te Maunga ko Ngāti Aukiwa Te Hapū." Ka pā taku whakapapa ki roto i ngā take katoa o tēnei pire nō reira e manawanui ana te kite atu i ētahi o ngā nekehanga kua whakaritea nei e Te Minita me ōna āpiha ki roto i tēnei pire. Ko aua whakaritenga ko te whakahoki mai o ētahi o ngā wāhi whenua. Kua kōrero mai Te Minita mō te wāhanga ki a Stony Creek me ngā poraka whenua o Tamehana o Karaka kia whakahokia mai ki a tātou o Ngatikahu ki Whangaroa. E kōrero ana te pire nei mō ngā tātai whakapapa o Ngatikahu ki Whangaroa ā anga atu ki te tupuna rongonui a Kahukuraariki. He āhua āwangawanga tēnei ki te kite atu i tēnei āhuatanga ki roto i te pire. Kua roa rawa ahau e mea atu ana ko ngā tātai whakapapa o Te Iwi Māori me kaua e whakakohatungia ki roto i ngā pire pēnei nā ko te kī atu tetahi he uri koe nō Kahukuraariki nō wai atu raini ka kī atu koe ki tēnā ka poroa i ngā tātai whakapapa o tētahi atu. Koinā te pai o te whakapapa ko ōna hononga katoa ka tuituia i te katoa kaua ko te kī atu ko koe me ō uri anake! Mehemea ka kite atu koe i te whakapapa ō ōku matua tūpuna ā nā ko ngā whānau o Kahukuraariki nā e whātoro atu ana ki roto i te rahi o Te Tai Tokerau ēngari mā te pire nei e whakarite ana anā ko ngā uri a Kahukuraariki anake me ōna pānga me ōna hapū katoa. Ko au tetahi o ngā uri o Ngāti Aukiwa ēngari ka whakaaro ake ahau ki tērā taha o te puke kei roto au o mea—Te Whānau Pani koia tērā Te Whānau Pani! Aroha mai ē kua roa rawa ngā kōrero i te ata nei—ki roto i a au o Patunga ko Te Whānau Pani. Mehemea ka kite atu koe i ngā whakapapa anā he tātai hononga ki ngā hapū katoa o taua wāhi. Koinā taku e mea atu ana me kaua e whakaritea nei te whakapapa ki roto i te pire me ngā ture o te Pākehā ko reira tātou ka raru ai! Kāti ka haere tonu ngā kōrero e pā ana ki tēnei pire. Ko ētahi o ngā kupu ki roto i te pire nei ko te hiahia o Te Kāwanatanga ki te whakarite i tētahi mahere whanaungatanga ki waenganui i Te Karauna me ngā uri o Kahukuraariki me te hiahia kia whakaritea mai i taua mahere i taua whanaungatanga ki runga i ngā uara kua roa rawa tātou o Te Iwi Māori e mau nei. Ko aua uara ko te pono ko te tika ko te aroha. Koinā ngā manako i roto i a au i a au e pānui ana i tēnei pire me te kī ko te hiahia o Te Karauna ki te whakarite i tētahi whakawhanaungatanga hou ki waenganui i Te Karauna me ngā hapū o te kāinga. Āe pai tēnā whakaaro me whakarite i tētahi mahere ka āhei ngā rōpū katoa ki te kōrero ā ka totohe i ngā take o te wā ēngari ko tāku e kī nei me ū tonu ki ngā uara kua kōrerotia e au. Arā he aha te tikanga o te mahere whanaungatanga ki waenganui i ngā rōpū mehemea horekau ngā āhuatanga Māori kei roto. Kua kōrero atu ahau mō te pono mō te tika me te aroha. Mehemea ka haere mai Te Karauna ki roto i tōku marae anā ka tū ngā marae ngā Māori o te kāinga rā ki runga i aua uara. Ko te hiahia kia kite atu i tērā āhuatanga ki roto i Te Karauna. Hoi nō he whakaaro noa iho! Ka huri atu ahau ki tetahi ture tawhito i whakamanahia e tēnei Whare i roto i te tau 1874. Ko taua pire ko te Taimaro and Waimahana Grants Act. I whakaritea ki roto i taua pire ka hoatū te wāhanga o Taimāro ki ngā uri e ono. Ka huri atu ki te kāinga o Waimahana ka whakamanahia ki ngā uri 10 aua whenua. Anā e whakaaro atu ana ahau ki tērā tū āhuatanga. I ngā mahi māminga a Te Karauna ki te wehewehe i ngā hapū me ngā whānau nō rātou te whenua. Kua whakaritea ko te 10 anake ki roto o Waimahana ko tokoono anake ki roto o Taimāro. I āianei nā kua kite atu kua āhua raruraru tēnā whakaritenga. Ko ngā whānau katoa e hiahia ana kia whakahokia atu ki ō rātou ake whenua nā ka whai wāhanga rātou ki roto i aua kāinga. Nō reira pai te kite atu ki roto i tēnei pire. Ka whakatika tēnei pire i tērā ture tawhito arā ko te Taimaro and Waimahana Grants Act 1874. Ka whakaaro ake ahau mō ngā mahi o te tari Kāwanatanga arā ko Land Information New Zealand. E mea ana ko te 6 eka i tāhae e rātou i raro i te mana o te Public Works Act. Koinā te take i tautoko ahau i te pire a Catherine Delahunty inapō rā te Public Works (Prohibition of Compulsory Acquisition of Māori Land) Amendment Bill. Ono eka i tāhaetia e Te Kāwanatanga i raro i te maru o te Public Works Act. Ka noho tārewa mō te hia roa mō te wā tino roa. Nō reira e hiahia ana kia kite atu te hokinga mai o te nuinga o ngā whenua o Matakaraka ki a mātou o Ngatikahu ki Whangaroa he mea pai tēnā he mea pai tēnā! Kāti i roto i te wā e toe nei ka whakakapi ake ka whakarāpopoto ake ahau i tōku kōrero me te ki atu e tautoko ana mātou o Te Rōpū Reipa i tēnei pire. Me te hiahia kia kite atu i ngā hua kua kōrerohia mai ki roto i tēnei Whare arā ko te oranga o Ngatikahu ki Whangaroa. Kaua e māharahara ēhara i te mea ka kī atu he māmā noa iho te huarahi ki mua i a mātou a Ngatikahu ki Whangaroa i roto i ngā marama me ngā tau kei mua i a tātou kahore! Ēngari anei hoki ko te tūāpapa ka āhei a Ngatikahu ki Whangaroa ki te tupu ki te maranga ki roto i ō rātou ake kāinga me ngā āhuatanga e pā ana ki a mātou. Nō reira huri tua atu ki a koutou e oku mātua e te pāpā e Pita koutou e tino hari koa ana ki te kite atu i a koutou ko te manako i mau mai koutou i ngā kaimoana o te kāinga ka waiho atu ki roto i taku tari ā taihoa ake nei tātou ka kōrero kāti kia ora tātou katoa.[I rise to speak on the purpose of this bill the Ngatikahu ki Whangaroa Claims Settlement Bill. First and foremost I endorse the sentiments expressed by our member representative this morning. He was the one who blessed our gathering so that matters pertaining are focused solely upon the spirit of ancestors and forefathers who have gone to Hades so that spirit will continue to settle within this gathering of ours. I endorse once again the tributes to our deaths and the many calamities of this moment so that the grieving and farewelling tributes can be done jointly to them; welcome depart! At this point in time I turn to my relatives from back home who have arrived and traversed the long road from afar to this part of the country; therefore welcome climb aboard ascend into our House today. Bring forth the deaths and the misfortunes that are upon you from back home to be set out beneath the ridge pole of our House so that farewell tributes and grief can be accorded to the deaths. And so relatives the wellness and spirit within me rise at the sight of you today welcome come hither come aboard! Perhaps I should begin my focus on this bill with these words by saying: "Waimahana is the marae Puhi o Te Waka is the house Ōkōkori is the home Mātaatua is the waka Hīona is the mountain and Ngāti Aukiwa is the hapū." My genealogy relates to all matters about this bill; therefore I am staunch about some of the provisions the Minister for Treaty of Waitangi Negotiations and his officials have considered in this bill. Those provisions are about the return of some parcels of land. The Minister has commented on the part relating to Stony Creek and the Tamehana and Karaka blocks of land to be returned to us of Ngatikahu ki Whangaroa. This bill speaks about the genealogical connections of Ngatikahu to Whangaroa and focuses on the famous ancestor Kahukuraariki. It is somewhat concerning to see this aspect in the bill. I have been advocating for some time now that Māoridom genealogical connections should not be cast in stone in bills like these nor to say to someone or whoever that you are a descendent of Kahukuraariki nor to suggest to someone else that they would be removed from the genealogical ties that belong to someone else. That is the good thing about genealogy: all its connections are hooked up it does not say that it is just you and your descendants only! If you look at the genealogy of my ancestral forefathers you will find all the families of Kahukuraariki there stretching out to the whole of Northland but it is for this bill to determine that it will be only the descendants of Kahukuraariki its connections and all its hapū. I am one of the descendants of Ngāti Aukiwa but give due consideration to that side of the hill that I am on of thing—of Te Whānau Pani; that is it Te Whānau Pani! Apologies the contributions this morning have gone on for so long—within me of Patunga of Te Whānau Pani. If you were to see the genealogies then you will find genealogical connections to all the hapū of that place. That is what I have been going on about. Genealogy should never be considered in the bill or in Pākehā law; that is where we will come undone! Enough contributions relating to this bill must go on. Some of the words in this bill express the desire of the Government to set up a relationship plan among the Crown and the descendants of Kahukuraariki with the expectation that that plan or relationship be founded on the values that we of Māoridom have adhered to for a long time. Those values are honesty truth and empathy. Those then are the aspirations that are within me as I read this bill and stress that the wish of the Crown is to consider a new relationship among the Crown and the hapū back home. Yes that is a good idea; consider a plan so that all groups are able to discuss and debate contemporaneous issues. But what I am advocating is that these must adhere to the values that I have mentioned. In other words there is little point in having a relationship plan among groups if there is no inherent Māori perspective present in it. I have specifically referred to honesty truth and empathy. If the Crown comes within my marae well then the marae and Māori of that place will stand by those values. The hope is that those values are reflected by the Crown. But it is merely a thought! I turn now to an old piece of legislation that was enacted by this House in the year 1874. That bill was the Taimaro and Waimahana Grants Act. Six Taimāro descendants were considered and provided for in that bill. In terms of the settlement of Waimahana 10 descendants were granted legal recognition to that land. And so I think about that kind of situation in regard to the deceitful actions by the Crown in dividing and separating hapū and families who own the land. Only 10 of them were considered in Waimahana and only six in Taimāro. Right now that consideration is perceived to be somewhat of a problem. All the families desire to be returned to their lands so that they have a part in that place. So it is good to see that included in this bill. This bill will amend that old legislation namely the Taimaro and Waimahana Grants Act 1874. I reflect upon the role of the Government department namely Land Information New Zealand saying that 6 acres were stolen by them under the Public Works Act. That is the reason that I supported the bill by Catherine Delahunty last night the Public Works (Prohibition of Compulsory Acquisition of Māori Land) Amendment Bill. Six acres were stolen by the Government under the auspices of the Public Works Act. It remained suspended for a long and protracted length of time. So I want to see the return of much of the lands of Matakaraka to us of Ngatikahu ki Whangaroa—that is a good thing a great outcome! So in the time that is left now I conclude and summarise my contribution by saying that we of the Labour Party support this bill with the hope that we see the benefits that have been uttered in this House namely the well-being of Ngatikahu ki Whangaroa. Do not be concerned that I say the journey before us will be an easy one for us of Ngatikahu ki Whangaroa in the months and years ahead of us; it will not! But here indeed is the foundation upon which Ngatikahu ki Whangaroa is able to grow to rise up within their own homelands with all the aspects relating to us. Therefore I turn to you collectively my elders to you Uncle Pita to all of you—I am really pleased to see you all. The hope is that you brought the ocean cuisine with you from home and left it in my office for us to talk about shortly. I leave it at that; my appreciation to us all.]"